# SFTP

### от Уикипедия, свободната енциклопедия

SFTP идва от SSH file transfer protocol и е протокол, предлагащ трансфер и манипулация на файлове през мрежова връзка. Обикновено се ползва с протокола SSH-2, предлагащ сигурен трансфер на потока данни.

## [редактиране] Възможности

Сравнен с по - стария протокол SCP, позволяващ само трансфер на файлове, SFTP предлага и операции върху отдалечените файлове, той по - скоро е съсредоточен върху отдалечената файлова система. Допълнителните възможности на SFTP клиента включват възобновяване на спрени трансфери, листинги на директории и изтриване на отдалечени директории. Затова е по - разумно да се създаде графичен SFTP клиент отколкото графичен SCP клиент.

Счита се че SFTP е повече платформено-независим, отколкото SCP. SFTP клиенти и сървъри се предлагат за повечето платформи, докато SCP такива са обикновено само за Unix базирани системи.

Често срещана е заблудата, че SFTP е просто FTP през SSH. Всъщност, SFTP е създаден от нулата от работна група на IETF SECSH.

Протоколът, сам по себе си, не предлага автентикация и сигурност - той разчита на по - солния протокол да осигури това. SFTP обикновено се ползва като подсистема на SSH-2 и е бил разработен от същата работна група. Въпреки това е възможно SFTP да ползва SSH-1 или други потоци от данни. При ползването на SFTP сървър със SSH-1 се губи платформената независимост, тъй като SSH-1 не поддържа подсистеми. SFTP клиент закачащ се към такъв сървър трябва да знае къде на отдалечената система се намира изпълнимият файл на SFTP.

Протоколът SILC (Secure Internet Live Conferencing) ползва по подразбиране SFTP, но не защитава данните със SSH, а със своя собствен протокол. Той енкапсулира данните и ги изпраща в P2P среда. Това е възможно тъй като SFTP е създаден като платформено-независим протокол.

## [редактиране] Стандартизация

Протоколът все още не е официален стандарт. Последната спецификация е Internet Draft, дефинираща версия 6 на протокола, но най - използвана в момента е версия 3, ползвана от OpenSSH SFTP сървъра. Много Windows базирани разработки ползват версия 4 на протокола, която има по - малко допирни точки с Unix платформата.

## [редактиране] SFTP клиент

Терминът SFTP може да се използва и за клиент ползващ този протокол. Такъв е доставяният с OpenSSH.

Програмата sftp предлага интерактивен интерфейс, подобен на този от традиционните FTP клиенти.

Някои имплементации на scp програмата ползват SFTP протокола за да осъществяват трансферите на файлове. Въпреки това, повечето могат да се върнат към SCP ако сървърът не предлага SFTP услуга.

Взето от „http://bg.wikipedia.org../../../s/f/t/SFTP_ea13.html“.

Категории: Системен софтуер | Мрежови протоколи

##### Views

- Статия
- Беседа
- Текуща версия

##### Търсене

##### На други езици

- Česky
- Deutsch
- English
- Français
- Italiano
- 日本語
- ‪Norsk (bokmål)‬
- Русский
- Svenska
- Türkçe